**Kritérium na vyhodnotenie ponúk, pravidlá uplatňovania kritéria na vyhodnotenie ponúk a pravidlá elektronickej aukcie**

**Ponuky sa vyhodnocujú na základe kritéria na vyhodnotenie ponúk**

„Najnižšia celková cena vyjadrená v EUR bez DPH“**7**

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk, určeného v oznámení o vyhlásení verejného obstarávania a na základe pravidiel jeho uplatnenia určených vo výzve na predkladanie ponúk, tejto časti súťažných podkladoch, uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:**

**Celková cena za dodanie požadovaného predmetu zákazky vyjadrená v EUR bez DPH**

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná celková cena za dodanie požadovaného predmetu zákazky vyjadrená v EUR bez DPH, uvedená v ponuke uchádzača podľa prílohy Návrh na plnenie kritérií v súťažných podkladoch k výzve na predkladanie ponúk.

Všetky ceny uvedené v ponuke uchádzača, v predloženom návrhu na plnenie kritérií musia byť zaokrúhlené na štyri desatinné miesta.

**Pravidlá na uplatnenie kritéria:**

**Celková cena za dodanie požadovaného predmetu zákazky vyjadrená v EUR bez DPH**

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou celkovou cenou za dodanie požadovaného predmetu zákazky vyjadrenú v EUR bez DPH za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou celkovou cenou za dodanie požadovaného predmetu zákazky vyjadrenú v EUR bez DPH za druhú, ponuku predloženú na konkrétnu zákazku zadávanú v rámci dynamického nákupného systému s treťou najnižšou celkovou cenou za dodanie požadovaného predmetu zákazky vyjadrenú v EUR bez DPH za tretiu, atď. Ponuky uchádzačov predložené na konkrétnu zákazku zadávanú v rámci dynamického nákupného systému, ktoré systém JOSEPHINE automatizovane vyhodnocoval podľa predmetného kritéria, budú následne systémom JOSEPHINE zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii prostredníctvom JOSEPHINE.

**Elektronická aukcia**

***AUKČNÝ PORIADOK***

Po úvodnom úplnom vyhodnotení ponúk vyzve verejný obstarávateľ FNsP Žilina ( ,,ď*alej len verejný obstarávateľ ”)* všetkých uchádzačov, ktorých ponuky spĺňajú určené podmienky na účasť v procese elektronickej aukcie (ďalej aj ako „e-Aukcia“) a neboli vylúčené. *Verejný obstarávateľ* použije pri zadávaní zákazky elektronickú aukciu podľa § 54 zákona o verejnom obstarávaní.

Elektronická aukcia sa bude vykonávať prostredníctvom sw PROEBIZ.

Úspešnou sa stane ponuka, ktorá bude obsahovať najnižšiu cenu za dodanie celého predmetu

zákazky pre danú časť zákazky. Prvky zmeny ponuky je celková cena v EUR bez DPH, uvedená

za všetky položky predmetu zákazky v uvedenej časti zákazky.

1. **Účel a predmet e-Aukcie**

* 1. Účelom e-Aukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
  2. Verejný obstarávateľ skutočnosť, že použije elektronickú aukciu, uviedol v oznámení o vyhlásení verejného obstarávania.
  3. Predmet e-Aukcie na vyhodnotenie ponúk v rámci e-Aukcie bude uvedený vo výzve na účasť v e-Aukcii, prípadne v jej prílohe.
  4. Kritériom na vyhodnotenie ponúk je **najnižšia cena za celý predmet zákazky v EUR bez DPH**.
  5. Uchádzači budú v elektronickej aukcii zadávať **cenu v EUR bez DPH**,

1. **Úvodné úplné vyhodnotenie ponúk**
   1. Pred otvorením e-Aukcie verejný obstarávateľ vykoná úvodné úplné vyhodnotenie ponúk v súlade s § 53 a § 54 ods. 6 zákona o verejnom obstarávaní.

2.2. V rámci úvodného úplného vyhodnotenia ponúk VO určí prvotné poradie uchádzačov na

základe ponukových cien v predložených ponukách.

* 1. V rámci nastavenia e-Aukcie výsledky úvodného úplného vyhodnotenia ponúk uchádzačov vyhlasovateľ nastaví ako **vstupné hodnoty, ktoré budú záväzné**. Uchádzač počas elektronickej aukcie môže predkladať nové ceny.

1. **Výzva na účasť v e-Aukcii**

3.1. Na účasť do e-Aukcie vyhlasovateľ vyzve elektronickými prostriedkami uchádzačov, ktorí budú vyhodnotení komisiou , že spĺňajú určené požiadavky na účasť v e-aukcií pre danú časť, a ktorých ponuky neboli vylúčené.

3.2. V prípravnom kole sa uchádzači oboznámia s priebehom elektronickej aukcie a popisom aukčného prostredia.

3.3. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola a lehotu platnosti prístupových kľúčov a pod. Vo výzve na účasť v e-aukcií vyhlasovateľ uvedie podrobné informácie týkajúce sa e-aukcie

3.4. Uchádzačom, ktorí budú vyzvaní na účasť v elektronickej aukcii, bude v prípravnom kole a v čase uvedenom vo výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene boli zadané v súlade s pôvodnými, predloženými ponukami v systéme JOSEPHINE. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo výzve.

3.5. Po otvorení e-Aukcie odošle systém JOSEPHINE uchádzačom správu o otvorení e-Aukcie obsahujúcu odkaz na výzvu na účasť v e-Aukcii. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre elektronickú aukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním aukčného kola.

3.6. Pozvaní uchádzači postupujú podľa inštrukcií uvedených vo výzve na účasť v e-Aukcii

a jej prílohách.

* 1. Po otvorení e-Aukcie je definícia parametrov e-Aukcie, predmet e-Aukcie, zoznam

vyzvaných uchádzačov e-Aukcie a obsah výzvy na účasť v e-Aukcii nemenný.

* 1. Výzva na účasť v e-Aukcii v súlade s § 54 ods. 7 zákona o verejnom obstarávaní je v systéme JOSEPHINE implementovaná ako web stránka obsahujúca dokument samotnej výzvy, ktorá je prístupná len prihlásenému uchádzačovi v e-Aukcii. Výzva je prístupná po otvorení e-Aukcie.
     1. Súčasťou výzvy môžu byť prílohy k výzve. Prílohou sa rozumie dokument, ktorý sa nachádza na web stránke výzvy na účasť v e-Aukcii.
     2. Príloha obsahuje informácie, ktoré verejný obstarávateľ považuje za nevyhnutné oznámiť uchádzačom pred začiatkom e-Aukcie, resp. ktorá môže upresňovať tento aukčný poriadok. Príloha k výzve môžu byť:
        + - Verejná - spoločná a rovnaká pre všetkých uchádzačov alebo
          - Súkromná – patrí a je prístupná len pre uchádzača, ktorému bola zaslaná výzva.

1. **Individuálne pripojenie k používanému elektronickému zariadeniu**
   1. Technické požiadavky a pripojenie
      1. Počítač, prostredníctvom ktorého sa bude realizovať účasť v e-Aukcii musí byť pripojený na verejnú dátovú sieť Internet.
      2. Pre bezproblémový priebeh účasti v rámci e-Aukcie je potrebné použiť niektorý z nasledujúcich podporovaných internetovýchh prehliadačov:
      * Microsoft Edge ,
      * Mozilla Firefox verzia 13,00 alebo vyššia,
      * Google Chrome .
      1. Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.
   2. Uchádzači vstúpia na príslušnú web stránku e-Aukcie v systéme JOSEPHINE, ktorá je uvedená vo výzve na účasť v e-Aukcii.
   3. Na príslušnú web stránku e-Aukcie môže uchádzač vstúpiť kliknutím na linku uvedenú vo výzve na účasť v e-Aukcii. Uchádzači sa musia prihlásiť svojím prihlasovacím menom a heslom. Prihlasovacie heslo uchádzača je to isté, ktoré uviedol pri registrácii na portál Proebiz.
   4. Verejný obstarávateľ upozorňuje uchádzačov, aby si nastavili svoj počítač a aplikáciu pre prácu s elektronickou poštou tak, aby e-maily zasielané systémom JOSEPHINE neboli kvalifikované ako spam a neboli presmerované do nevyžiadanej pošty, resp. aby si uchádzači overovali doručenú poštu aj v priečinku nevyžiadanej pošty.
2. **Začiatok e-Aukcie**
   1. V súlade s § 54 ods. 9 zákona o verejnom obstarávaní e-Aukciu možno realizovať nie skôr ako dva celé pracovné dni odo dňa odoslania výzvy na účasť v e-Aukcii. V prípade, že sa uchádzač prihlási na stránku e-Aukcie (otvorí doručenú linku) pred otvorením aukčnej siene alebo po jej uzavretí, bude táto stránka zobrazená v pasívnom móde – nebude možné zadávať ponuky.
   2. Aukčná sieň sa otvorí až uplynutím dátumu a času stanoveného ako začiatok e-Aukcie. Celý systém e-Aukcie sa riadi časom na serveri e-Aukcie.
   3. Systém JOSEPHINE po otvorení aukčnej siene rozpošle e-mailovú správu o otvorení aukčnej siene. E‑mailová správa má len informatívny charakter, uchádzač sa môže prihlásiť do aukčnej siene aj bez doručenia tejto e-mailovej správy. Prípadné nedoručenie tejto e‑mailovej správy o otvorení aukčnej siene nie je technickou chybou. Ide len o informatívnu e-mailovú správu.
   4. Informácie o termínoch e-Aukcie a informácia o systémovom čase na serveri e-Aukcie sú zobrazené v aukčnej sieni.
3. **Priebeh e-Aukcie**
   1. Verejný obstarávateľ nesmie zasahovať do priebehu e-Aukcie a nebude vykonávať zmeny v zadaných ponukách uchádzačov a to ani na požiadanie uchádzača.
   2. Verejný obstarávateľ nebude v priebehu e-Aukcie odpovedať uchádzačom na ich otázky týkajúce sa e-Aukcie zaslané poštou, e-mailom, telefonicky alebo iným spôsobom.
   3. Uchádzači sú povinní priebežne sa oboznamovať s obsahom e-mailových správ, ktoré im systém JOSEPHINE automaticky vygeneruje a zašle na e-mailovú adresu, ktorú uviedli pri registrácii na portáli PROEBIZ. E-mailové správy v priebehu e-Aukcie môžu obsahovať rôzne oznamy a usmernenia od verejného obstarávateľa, ktoré sú publikované prostredníctvom komunikačného modulu elektronickej aukcie systému JOSEPHINE . Tie isté správy sú dostupné aj v prostredí e-Aukcie – v aukčnej sieni v časti „Správy odoslané obstarávateľom pre všetkých uchádzačov“ a zároveň sa v aukčnej sieni uchádzačovi zobrazia v momente ich odoslania verejným obstarávateľom, ak také správy odošle počas e-Aukcie.
   4. V priebehu aukčného kola budú zverejňované všetkým uchádzačom zaradeným do elektronickej aukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.
   5. Ponuka predkladaná uchádzačom nebude systémom JOSEPHINE akceptovaná, ak nebude splnená podmienka minimálneho rozdielu medzi registrovanou ponukou uchádzača a navrhovanou ponukou uchádzača. Výška požadovaného minimálneho rozdielu je zobrazená na stránke aukčnej siene a je uvedená aj vo výzve na účasť v e-Aukcii.
   6. V rámci e-Aukcie na najnižšiu cenu nie je možné, aby uchádzači upravovali cenu smerom nahor a to ani v rámci jednotlivých položiek aj v prípade, že by celková cena spĺňala požiadavku na minimálny rozdiel oproti poslednej registrovanej ponuke uchádzača.
   7. Výška minimálneho rozdielu je nastavená v tejto e-Aukcii verejným obstarávateľom na hodnotu 100,00 €. z aktuálnej ceny položky daného uchádzača. Uvedené platí pre elektronickú aukciu v každej časti zákazky.
   8. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 50 %. Upozornenie pri maximálnom znížení ceny sa viaže k aktuálnej cene položky daného uchádzača.
   9. Zároveň je zadané časové navýšenie ukončenia e-Aukcie 5 minút. Vtedy dochádza k navýšeniu času ukončenia e-Aukcie 5 minút pri podaní ponuky pred jej koncom.
4. **Ukončenie e-Aukcie**
   1. Ukončenie e-Aukcie sa vykoná v súlade s vopred nastavenými parametrami e-Aukcie, ktoré sú uvedené vo výzve na účasť v e-Aukcii.
   2. Elektronická aukcia bude s otvoreným koncom s definovaným časovým navýšením ukončenia podľa bodu 6.8. Časové navýšenie umožní uchádzačom predkladať nové návrhy cien aj po uplynutí stanoveného konca e-Aukcie v prípade, že nový návrh bude spĺňať podmienku minimálneho rozdielu a bude predložený pred uplynutím daného časového navýšenia pred ukončením e-Aukcie. Týmto dôjde k posunu stanoveného konca e-Aukcie o stanovené časové navýšenie od predpokladaného času ukončenia e-Aukcie.
   3. Po ukončení e-Aukcie už nebude možné upravovať ceny.
   4. Po ukončení e-Aukcie systém JOSEPHINE vykoná výsledné automatizované vyhodnotenie ponúk v súlade s definovaným kritériom na vyhodnotenie ponúk – t.j. podľa najnižšej ceny.
   5. Systém JOSEPHINE rozpošle každému uchádzačovi e-Aukcie e-mailovú správu s informáciou o ukončení e-Aukcie a odkazom na stránku ukončenej e-Aukcie, kde je možné zobraziť aj výsledný protokol e-Aukcie pre uchádzača. Výsledný protokol e-Aukcie pre uchádzača bude pripojený aj do odoslanej emailovej správy s informáciou o ukončení e-Aukcie.
   6. Po ukončení e-Aukcie nie je uchádzačom v e-Aukcii umožnené predkladať nové návrhy ponúk.
   7. Verejný obstarávateľ upozorňuje uchádzačov, že ponuky predložené v posledných sekundách môžu, ale nemusia byť spracované systémom JOSEPHINE . Keďže medzi časom odoslania ponuky z počítača uchádzača a časom prijatia ponuky v systéme JOSEPHINE uplynie nejaký čas, ktorý je závislý od rýchlosti a kvality internetového pripojenia a samotného počítačového vybavenia, môže sa stať, že ponuky predložené v posledných sekundách budú systémom JOSEPHINE prijaté po lehote na ukončenie e-Aukcie ako takej a nebudú systémom JOSEPHINE spracované. Uvedené nie je chybou systému JOSEPHINE . Z uvedeného dôvodu je predkladanie ponuky v posledných sekundách e-Aukcie na zvážení a zodpovednosti uchádzača.
5. **Uzavretie zmluvy**
   1. Úspešným uchádzačom sa stane ten, ktorého ponuka bude vyhodnotená e-Aukciou a jej automatizovaným vyhodnotením ako ponuka s poradím na mieste, ktoré je v súlade s nastaveným počtom úspešných uchádzačov e-Aukcie. Poradie ostatných uchádzačov na ďalších miestach sa stanoví e-Aukciou a jej automatizovaným vyhodnotením. Verejný obstarávateľ uzavrie zmluvu na základe výsledku e-Aukcie s úspešným uchádzačom resp. úspešnými uchádzačmi.
   2. V prípade, že z rôznych dôvodov nebude možné podpísať zmluvu s úspešným uchádzačom resp. úspešnými uchádzačmi z e-Aukcie (úspešný uchádzač stratí schopnosť plniť predmet zákazky, nepristúpi k podpisu zmluvy, bude vylúčený z dôvodu mimoriadne nízkej ponuky v e-Aukcii a pod.) bude zmluva uzavretá s uchádzačom, ktorý bude po zohľadnení vylúčenia pôvodného úspešného uchádzača vyhodnotený ako úspešný.
6. **Ostatné podmienky a pravidlá**
   1. Za technickú chybu systému EVO sa nebude považovať „zlyhanie počítača“ na strane uchádzača, ani zlyhanie internetového pripojenia na strane uchádzača, prerušenie dodávky elektrického prúdu a pod., ktoré spôsobia nefunkčnosť počítača uchádzača alebo jeho neschopnosť zúčastniť sa e-Aukcie. Preto sa uchádzačom odporúča mať pripravené záložné riešenie v prípade takejto situácie.
   2. Verejný obstarávateľ zruší výsledok e-Aukcie a zopakuje celú e-Aukciu v nasledujúcich prípadoch:
      1. Ak sa preukáže, že verejný obstarávateľ nesprávne nastavil parametre e-Aukcie, ktoré sú v rozpore s výzvou na účasť v e-Aukcii, alebo sú nesprávne zadané vstupné hodnoty uchádzača,
      2. Ak sa preukáže, že počas priebehu e-Aukcie došlo k výpadku alebo technickej chybe systému Josephine na strane prevádzkovateľa a prevádzkovateľ uvedenú skutočnosť potvrdí.
      3. Ak sa preukáže, že počas priebehu e-Aukcie došlo k neštandardnému správaniu sa systému Josephine, alebo sa zistí nová, doteraz neobjavená chyba v systéme Josephine a prevádzkovateľ uvedenú skutočnosť potvrdí. Za chybu sa nepovažuje odlišné správanie sa aukčného systému Josephine v porovnaní so správaním sa iného aukčného systému.
7. **Odporúčania**
   1. Verejný obstarávateľ uchádzačom odporúča, aby mali počas e-Aukcie k dispozícii potrebné osoby uchádzača, ktoré budú odborne, pozične, funkčne oprávnené rozhodovať o „vylepšení“ ponuky. „Vylepšená“ ponuka by mala uchádzačovi pokryť všetky náklady + primeraný zisk na zabezpečenie predmetu zákazky, a to ako po stránke kvalitatívnej, tak aj odbornej, časovej, vecnej a pod. Uchádzači by mali mať ešte pred začatím e-Aukcie určenú cenovú hranicu, pod ktorú nemôžu svoje ceny znížiť, ak majú zabezpečovať predmet zákazky v určených medziach obchodných podmienok v zadefinovaných vecných a kvalitatívnych povinnostiach.
   2. Verejný obstarávateľ uchádzačom odporúča, aby sa po obdržaní výzvy na účasť v e-Aukcii prostredníctvom systému Josephine prihlásili do e-Aukcie s cieľom overiť si prihlasovacie meno a heslo. Keďže medzi otvorením e-Aukcie a otvorením aukčnej siene uplynú minimálne 2 celé pracovné dni, bude mať uchádzač viac času na riešenie prípadných problémov ako v prípade, ak to zistí až po otvorení aukčnej siene.
   3. Verejný obstarávateľ aj vzhľadom na bod 9.2 odporúča uchádzačom, aby si pripravili záložný scenár pre prípad poruchy (záložný počítač, záložné internetové pripojenie, plne nabitá batéria v notebooku pre prípad výpadku dodávky elektrickej energie a pod.).
   4. Verejný obstarávateľ uchádzačom odporúča, aby v prípade neštandardného správania sa systému JOSEPHINE , alebo podozrenia na chybu a pod. tento stav priebežne zdokumentovali vytvorením snímok obrazovky, ktoré budú použité pri preukazovaní neštandardného správania sa systému JOSEPHINE .